ועדת הכלכלה, כנסת 18, פרוטוקול מספר 82, 2009-10-14 09:30

אופיר אקוניס: שלום לכולם אני מתכבד לפתוח את ישיבת הוועדה.

אופיר אקוניס: אנחנו ב- 3 באוגוסט קיימנו ישיבה בנושא טיפול הממשלה ומשרדי הממשלה במפוני או מגורשי או עקורי גוש קטיף.

אופיר אקוניס: ההחלטה בסוף הישיבה כפי שהחלטתי היתה לקיים אחת לשלושה חודשים, רצינו בשבוע הראשון של אוקטובר אך היינו בסוכות – ישיבת מעקב כדי לראות איך משרדי הממשלה מתקדמים בטיפול ובעיסוק בדבר שהוא חובתה של המדינה.

אופיר אקוניס: הרי התקבלה החלטה ב- 2005, מעוררת מחלוקת, דובר בה ועוד ידובר בה הרבה מאד שנים.

אופיר אקוניס: אנחנו צריכים לטפל כדי לסיים את עניין המגורים, התעסוקה, החקלאות, של התשתיות - של כל הדברים.

אופיר אקוניס: ברוך השם, בוועדה הזו יש פיקוח על משרדי ממשלה רבים.

אופיר אקוניס: ביקשתי מראש הממשלה, גם בשיחה אתו, גם במכתב שהעברתי אליו ואילך, כבוד מנכ"ל משרד ראש הממשלה, לחדש פעילות של פורום מנכ"ל בעניין הזה, כי שמענו בישיבה הקודמת שהפורום הקודם היה חיוני.

אופיר אקוניס: הכוונה היא לקודמך בתפקיד, בממשלה הקודמת.

אופיר אקוניס: אני לא רוצה לעסוק בדו"ח שפורסם, הוא דו"ח ביניים.

אופיר אקוניס: אם אנחנו לא רוצים לעסוק בעבר, הכוונה שלנו היא לעסוק בהווה ובעתיד, כדי שלא נתכנס פה עוד הרבה פעמים, ולא כי אנחנו לא רוצים, אלא כי אנחנו רוצים שלא יהיה במה לטפל יותר.

אופיר אקוניס: אני אבקש ממך, אייל גבאי, לתת סגירה מה קורה כרגע ואחר כך לשמוע את יושב ראש ועד המפונים, חבר הכנסת אורי אריאל ואת מי שירצה להתייחס, ויירשם.

אייל גבאי: תודה.

אייל גבאי: לצערי הרב בדיון הקודם לא השתתפתי.

אייל גבאי: אני רוצה לומר שזה נושא שאנחנו עוסקים בו במשרד ראש הממשלה ובממשלה הזו באופן אינטנסיבי.

אייל גבאי: אני יכול להגיד שמהיום הראשון שנכנסתי לתפקיד, ונכנסתי חודש אחרי ראש הממשלה, זו אחת המשימות המשמעותיות שיש על שולחני, ואני חושב שברמה האנושית היא אולי המשימה המשמעותית ביותר.

אייל גבאי: הקדשנו לא מעט זמן ללימוד של הסוגיה מחדש.

אייל גבאי: לא שראש הממשלה לא מכיר אותה, לא שחברי הממשלה, שרובם היו חברי כנסת כאן ועסקו בעניין הזה באינטנסיביות, אבל היה צריך מחדש לבוא ולשמוע את האנשים, לראות תמונת מצב עדכנית, לראות איפה יש חסמים, איפה יש צרכים, איפה יש פערים, ולנסות ולפתור.

אופיר אקוניס: לא קיבלתי דיווח מהממשלה הקודמת?

אופיר אקוניס: זה דבר שאמור להיות בנוהל העברת שלטון.

אייל גבאי: קיבלנו דיווח במשרד ראש הממשלה, וכמובן – במשרדים אחרים, אנשים שעוסקים בדבר לא התחלפו.

אייל גבאי: אבל אני רוצה להגיד משהו בעניין שינוי הגישה.

אייל גבאי: היה לי חשוב לבוא, כמו שראש הממשלה הינחה אותי, לבוא מחדש, מבלי להיות מקובע בתפיסות עולם שכבר התגבשו במהלך 4 שנים, בלי להשתמש במטבעות לשון שכבר השתמשו בהן.

אייל גבאי: באמת הקדשנו זמן גם ללימוד של העניין, אבל זמנית, כמו שראש הממשלה אמר בישיבת הממשלה שגם עסקה בעניין, והוא גם מצוטט בדו"ח – שיקום- עכשיו.

אייל גבאי: לא אחר כך.

אייל גבאי: לא נלמד עכשיו שלוש שנים ונחכה למסקנות דו"ח הביניים והדו"ח הסופי אלא נעסוק באופן עקבי בסוגיות הללו.

אייל גבאי: וזה מה שעשינו מאז.

אייל גבאי: במסגרת השינוי והריענון, לצערי הרב הודיע ראש מנהלת סל"ע על פרישתה, מייד בסמוך לכך שהתחלנו לעסוק בעניין.

אייל גבאי: חשבנו שיהיה נכון אל"ף – להאריך את פעילות מנהלת סל"ע, כי היה בלתי אפשרי במצב שאנשים שיודעים איפה הם הולכים לבנות את ביתם הם רחוקים מהכניסה אליו, ושיש כאלה שלא יודעים איפה ביתם יהיה, וכשמתחילות להתפנות קרווילות של מגורי ביניים – לא יהיה נכון לפזר את הטיפול בעניין בין משרדי הממשלה, כפי שהיתה התפיסה לפני כן.

אייל גבאי: ראש הממשלה החליט על שינוי, ואני חושב שזה שינוי שמסמן הרבה, על המשך פעילות מנהלת סל"ע.

אופיר אקוניס: עם איזושהי מגבלת זמן?

אייל גבאי: כרגע – זה עד סוף 2010.

אייל גבאי: גם אני אומר – שזה לא יהיה לנצח.

אייל גבאי: יש חשיבות גם לאיזשהו אפקט של סיום ואפשרות לתת לאנשים לעמוד על הרגליים שלהם כמו יתר אזרחי מדינת ישראל.

אייל גבאי: האם זה יהיה דצמבר 2010, או כפי שכותרת הוועדה – שעד דצמבר 2010 זה יעבוד בכל הכוח ויילך ויפחת אחר כך, במשך תקופה מסוימת.

אייל גבאי: אנחנו צריכים לראות.

אייל גבאי: יש עוד שנה לפנינו ואפשר להספיק הרבה מאד בשנה הזו.

אופיר אקוניס: אני מסכים אתך שאנחנו לא רוצים בקיומה הנצחי, זה יהיה הדבר הכי גרוע.

אופיר אקוניס: הכוונה היא לא נצחי לעולמי עד אלא – מתמשך, ארוך, עם עוד שנה הארכה ועוד שנה הארכה – כל הארכה בשנה אומרת שהבעיה לא נפתרה.

אופיר אקוניס: אנחנו לא רוצים את מנהלת סל"ע לא כיוון שאנחנו חושבים שזו מנהלת רעה, אנחנו לא רוצים בקיומה כי אנחנו לא רוצים יותר טיפול.

אופיר אקוניס: אנחנו רוצים לנקות את השולחן ולגמור את העניין הזה.

אופיר אקוניס: ההערכה שלך שעד סוף 2010 - -

אייל גבאי: אני לא אמרתי שזה יסתיים – אבל אני אומר שעיקר הסוגיות יוסדרו.

אייל גבאי: אני חושב שיש גם על מה להתבסס, ומייד אגיע לכך.

אייל גבאי: ביום ראשון התחיל חפיפה בתפקידו מנהל מנהלת סל"ע החדש, עורך הדין בנצי ליברמן, שהיה בעבר במועצת יש"ע.

אייל גבאי: הוא מצוי גם בתכנים וגם באנשים.

אייל גבאי: הוא עסק בעניינים בעבר, הוא בקיא בסוגיה.

אייל גבאי: יש חשיבות גדולה גם ביכולת שלו להיכנס במהירות ובאופן חלק לתפקיד, וגם במסר שאנחנו משדרים.

אייל גבאי: בסופו של דבר זה רענן, זה חדש, אחרי שלוש שנים שבאמת צביה עשתה מלאכת קודש במסירות רבה.

אופיר אקוניס: אז אנחנו מאחלים לו הצלחה בתפקידו, ומקווים שהוא לא יימשך הרבה זמן בתפקיד, למרות שבישיבה הבאה עוד נהיה כאן, כי ודאי היה תהיה עוד שלושה חדשים, ואז אני גם אבקש ממנו להגיע.

אייל גבאי: יש גם אפקט של שליחות.

אייל גבאי: להביא מישהו לשירות המדינה לתקופה קצרה, כשהוא יודע שזו תקופה קצרה, ואני לא צריך להסביר לכם על איזה הסדר ניגוד עניינים הוא חתם ועד כמה הוא היה צריך לוותר על עסקים פרטיים ועל אפשרות להתפתחות, ולסגור עסק.

אייל גבאי: זה לא פשוט ואני מאד מעריך אותו על המהלך שהוא עשה.

אייל גבאי: עשינו כבר שורה של צעדים בתוך הממשלה.

אייל גבאי: חלק מהדברים היו דברים – בגלל שהטיפול הוא מתמשך, כמו – הארכת הזכאות לדיור זמני, תקציבי חינוך – כמו שהצבעת בישיבה הקודמת, חידשנו את העבודה לפתוח חסמים באמצעות צוות של מנכ"לים של משרדי ממשלה, דנו בהסכמי העתקה באמציה, נווה ים, כפר דרום לניר עקיבא.

אייל גבאי: אחרי שעשינו עבודת הכנה עם הממשלה הנחנו הצעות מרחיקות לכת גם בפני היישוב הקולט וגם בפני היישוב הנקלט, כדי להביא את הדברים לכלל פתרון.

אייל גבאי: אני מקווה שבשלושת המקומות האלה אנחנו מגיעים לכך.

אייל גבאי: לפנינו יש את מה שעוד צריך לעשות.

אייל גבאי: ועדת החקירה שמה דו"ח ביניים, אני חושב שבחכמה רבה, צופה פני עתיד ולא צופה פני עבר.

אייל גבאי: היא דיברה קצת על העבר.

אייל גבאי: היא לא חילקה אשמה אך היא אמרה שזו משימה של כולם להשלים את הסוגיה, והיא קבעה שורה של נושאים שבהם היא דורשת לטפל - -

אופיר אקוניס: וזה כולל גם תאריכים ספציפיים שהיא קבעה?

אייל גבאי: בהחלט.

אופיר אקוניס: אני גם שמח שהקדמנו אותם, לא ידענו את מסקנות הביניים שלה באוגוסט, ואז, בערך, היתה האמירה שלנו, ואני שמח שאנחנו קלענו לדעת גדולים או שהם קלעו לדעת גדולים, או שכולנו קלענו לאתה עמדה וזה טוב.

אופיר אקוניס: אני גם שמח שחידשת את פורום ההידברות.

אופיר אקוניס: אתה לא היית בישיבה הקודמת אבל כולם ביקשו שהפורום הזה יחודש.

אופיר אקוניס: אני שמח, אני חושב שזו החלטה נבונה.

אופיר אקוניס: אני לא יודע מה תדירות ההתכנסות שלו - -

אייל גבאי: הוא מתכנס לפי הנושאים, לפי מה שיש, והוא עושה את זה מתוך כבוד הדדי.

אייל גבאי: אני מרגיש מצד נציגי המפונים רצון כן ואמיתי להגיע לכלל סיכום של הסוגיה שבוערת בדמם.

אייל גבאי: אני חושב שהמנהיגות האיתנה שלהם היא מאד חשובה לכלל סיכום העניין.

אייל גבאי: הדו"ח באמת שם שורה של נושאים, בקשה לדיווח לגבי החלטות עד סוף השנה הזו, בווריאציות שונות של זמן.

אייל גבאי: אנחנו, מתוך כבוד לוועדה ולחשיבות הנושא, מתכוונים לדון ברצינות בנושאים שהונחו על הפרק.

אייל גבאי: היכן שהמליץ הדו"ח להיכנס להידברות עם המפונים גם נעשה את זה.

אייל גבאי: היכון שהוא ביקש החלטות חדשות של הממשלה, אנחנו גם נגיש אותן, ואנחנו מתכוונים לעבוד בדפוסי הזמן שנקבעו.

דורון בן שלומי: אל"ף, תודה.

דורון בן שלומי: אני רוצה לפתוח בתודה למנכ"ל שבסך הכל מוביל את העניין הזה בתוך הממשלה, ואני אומר בפירוש, בפה מלא – יש שינוי משמעותי.

דורון בן שלומי: יש שינוי משמעותי בגישה.

דורון בן שלומי: אנחנו מרגישים את זה.

דורון בן שלומי: לגבי הלימוד, היה לימוד שלא ידענו כמותו –פגישות תכופות בתחילת הדרך עם נציגי המתיישבים בכל הגזרות ובכל הנושאים.

דורון בן שלומי: אנחנו היום נמצאים בתקופה שברורה לכולנו, שהיא הסיבוב האחרון, סליחה על הביטוי.

דורון בן שלומי: אנחנו שמחים על הדבר הזה, ויחד עם זה, בגלל הרגישות ובגלל לוח הזמנים הקצר, אנו רוצים שהדבר הזה ייצא בצורה המיטבית ביותר, ושלא נגלה אחר כך, כשכבר הראש של כולם יהיה – יאללה, סימנו V אחד גדול – אנחנו נגלה שיש עדיין איזה שהם חסרים.

דורון בן שלומי: אי הסכמות בטוח שיהיו, ולא על זה אני מדבר.

דורון בן שלומי: אני מדבר על חסרים מהותיים.

דורון בן שלומי: ברור לנו שלא על כל מילה שנגיד הממשלה תעמוד דום.

דורון בן שלומי: לכן, דבר ראשון, אני אומר: אנחנו רוצים להגיד תודה על השינוי.

דורון בן שלומי: אני מודיע לוועדה שיש שינוי.

דורון בן שלומי: אנחנו בתקופה שברור לכולנו שהיא קריטית וקצרה, ואני חושב שצריך למקד את כל האנרגיות של כולם לעתיד.

דורון בן שלומי: שני דברים שאני חושב שצריכים לעמוד לנגד עינינו.

דורון בן שלומי: כמו שהוועדה אמרה, אחת הבעיות המרכזיות זה הנסיגה בזמן, שקורית באופן טבעי, אבל בעצם – שאין התייחסות אמיתית בנהלים של הממשלה לנושא הזה כמשימה לאומית דחופה.

דורון בן שלומי: יש דברים שכבר עבר זמנם - -

אופיר אקוניס: גם לפי לוח הזמנים שהתבקשתם, מנכ"ל משרד ראש הממשלה, באותו דו"ח ביניים – אני רואה שהזמנים מתקרבים: 13 בנובמבר- "על מנכ"ל משרד ראש הממשלה לקיים דיון דחוף בעניין תכנון והקמת מבני ציבור", "לרכז עבודת מטה למבני הקבע עד סוף השנה הזו".

אופיר אקוניס: אתה עכשיו בלוח זמנים מאד צפוף.

אופיר אקוניס: "פינוי המבנים הזמניים – עד ה- 15 בנובמבר".

אופיר אקוניס: זה חודש מהיום.

אופיר אקוניס: אנחנו מתכנסים ללוח זמנים מאד צפוף.

דורון בן שלומי: אני רק רוצה לומר שהנושא הראשון שצריך להיות לנגד עינינו, ואני חושב שהוא מתקיים, כמו שראש מנהלת סל"ע החדש מביא איזושהי תנופה חדשה בעניין הזה – מדובר על משימה לאומית דחופה.

דורון בן שלומי: הוועדה חילקה את הדו"ח שלה לשניים.

דורון בן שלומי: פעם אחת היא אמרה שיש חוסר בעניין הזה.

דורון בן שלומי: המשימה הלאומית הדחופה לא ברורה, וזה דבר שאנחנו צריכים לראות איך הוא קורה בתוך משרדי הממשלה, גם בשאר הנושאים בדברים השוטפים.

דורון בן שלומי: ובנושא הזה - זה לא נושא ספציפי.

דורון בן שלומי: אני רוצה לתת פה משפט אחד, בקשה אחת, שהיא במסגרת הזו, של המשימה הלאומית הדחופה, שאני חושב שיעזור לכולנו.

דורון בן שלומי: אנחנו נתקלים בזה על ימין ועל שמאל במקרים שונים, וזה נושא שנקרא "פטור מחובת המכרזים" בכל מה שקשור בתשתיות ובמבני ציבור.

דורון בן שלומי: אנחנו נתקלים בסיפור הזה, כל פעם נתקלנו.

דורון בן שלומי: זה עלה גם בוועדת החקירה, ובישיבה שעברה.

דורון בן שלומי: בחוק, בזמנו, בחוק קידום יישובי הקבע, חבר הכנסת אלקין ניסה והממשלה התנגדה בזמנו לסעיף הזה.

דורון בן שלומי: היא אמרה שחוק חובת המכרזים זה לא מה שמעכב ולכן התנגדו בחשבות לעניין והורידו את הסעיף של פטור מחובת המכרזים.

דורון בן שלומי: זאת, למרות שבוועדת החקירה עצמה נאמר שבגדול בממשלה יש חלק שתומכים בעניין.

דורון בן שלומי: אתמול ושלשום נתקלנו בתופעה הזו באמציה שבאה מנהלת סל"ע ואמרה שיותר טוב לתת את הטיפול באמציה בקק"ל, ולא מצליחים להעביר, כי אין פטור מחובת מכרזים.

דורון בן שלומי: גילינו את זה בנחל שורק כשהיה צריך - -

אופיר אקוניס: יאיר מהאוצר- אני מבקש ממך להתייחס לעניין הזה.

יאיר פינס: צריך נציג של החשב הכללי, ואני מאגף התקציבים.

אורי אריאל: אתה יודע שאין מלכות אחת - -

דורון בן שלומי: נתקלנו בזה הנחל שורק בהעברת קו חשמל, וכדומה, ואנחנו כל הזמן נתקלים בעניין הזה.

דורון בן שלומי: אני חושב שנכון שלבד מהשורה של הסעיפים, שהמנכ"ל פותח בזה דיונים, יש פה כמה דברים שהם בגדר משימה לאומית דחופה – איך את הדבר הזה מפרשים.

דורון בן שלומי: אני יכול להצביע על הדבר הזה של פטור מחובת מכרזים, שכבר עשינו עליו עבודת הכנה גם איך הוא עובד במשרד הביטחון, איך הוא עובד במקומות אחרים.

דורון בן שלומי: כלומר, זה נוהל קיים, רק שהוא קיים כשזה דחוף, ומה שלא נעשה עד עכשיו – המשימה הזו לא הוגדרה "דחופה".

דורון בן שלומי: לכן אני שמח שבעניין הזה המנכ"ל מכבד אותנו בנוכחותו, והדבר הזה של פטור מחובת מכרזים, כמו בהוראות שעה אחרות שיכולות להקל, ואין בהן עלויות כספיות – אם זה הוראות שעה שקשורות לחוק תכנון ובניה במקומות מסוימים, אם זה הוראות שעה בנושאים אחרים, בהתנהלות תקציבית – אני חושב שאלה דברים שיכולים להשלים את העניין הזה של המשימה הלאומית הדחופה.

דורון בן שלומי: הדבר השני – צריך לדעת.

דורון בן שלומי: הדו"ח, בסוף, לא נגע בכל הסעיפים.

דורון בן שלומי: כותבת את זה ועדת החקירה שבעצם לדו"ח הביניים הם הכניסו את הדברים הדחופים, אבל זה לא אומר שאין עוד סעיפים, ואני רוצה לתת דוגמה לדבר קריטי שלא נכתב כאחד מהסעיפים, וזה כל נושא המעבר מיישוב זמני ליישוב קבע כקהילה שלמה.

דורון בן שלומי: עד היום, והנתונים ידועים, אין לנו שום מקום עצמאי.

דורון בן שלומי: יש הרחבות מסוימות שקרו, כמו בבת אדר, אבל קהילה עצמאית שעוברת למקום אחר, על אנשיה, על מבני הציבור שלה, על הזכאים ועל הלא זכאים, ועל המצטרפים – עוד אין לנו, וכנראה זה גם לא יהיה בחצי שנה – שנה הקרובות.

דורון בן שלומי: אני חושב שהכי מתקדם זה בחלוצה.

דורון בן שלומי: היטמעות בתוך יישובים קיימים – זה כן.

דורון בן שלומי: ביד בנימין, בבת אדר.

דורון בן שלומי: אמרתי.

דורון בן שלומי: זו היתה התחלה, וכדומה.

דורון בן שלומי: בסיפור הזה, שמעתי מראש מועצה אזורית חלוצית שהוא קורא לזה "שנת מעבר".

דורון בן שלומי: זה שם הקוד שהוא נתן לזה.

אופיר אקוניס: איפה זה מטופל?

אופיר אקוניס: באיזה משרד בדיוק?

דורון בן שלומי: רשמית, משרד השיכון בונה בעצם את התשתיות ועושה מבני ציבור – איפה שזה כתוב בהחלטת ממשלה – באופן נקודתי.

דורון בן שלומי: אבל לדוגמה, החלטת ממשלה ודאי שלא מכסה את כל המבני הציבור שהיישוב צריך.

דורון בן שלומי: אני אתן דוגמה – כגון – יש התייחסות בהחלטת הממשלה לשני דברים.

דורון בן שלומי: אני לרגע אקח את לכיש חלוציות, כי יותר קל להתייחס, כי שם הממשלה נתנה סכומים.

דורון בן שלומי: אני לא מתייחס למה הסכום, גם בזה עושים עבודה וזה היה חלק מהמסקנות של הוועדה.

דורון בן שלומי: מה שמסקנות הוועדה לא אמרו – שיש מבנים נוספים שקהילה נוספת צריכה.

דורון בן שלומי: לדוגמה – אין מקום להתנהלות של מזכירות, מקום להתנהלות של חינוך לא פורמלי, שאין בהחלטת הממשלה.

דורון בן שלומי: החלטת הממשלה מדברת על גן, מעון, בית כנסת, - -.

דורון בן שלומי: לא את הכל צריך לבנות מחדש, ואנחנו גם לא מבקשים.

דורון בן שלומי: אבל לדוגמה – לבוא ולהגיד שיש תקציב בהעברה, והעלינו את זה כהצעה – לקחת את המבנים הזמניים שקיימים באתרים הזמניים שהם חדשים, להעביר אותם ליישובים החדשים, שישמשו למזכירות, ל "בני עקיבא", לחדר חוגים, זה דבר שהוא לא גדול, בעלויות כספיות, באופן יחסי למבנה חדש, כי המבנים קיימים, אבל זה דורש התייחסות.

דורון בן שלומי: חטיבה להתיישבות או משרד השיכון – אם זה לא יתוקצב אצלם הם לא יעשו את זה.

דורון בן שלומי: אז זה דוגמה למשהו שלא קיים בדו"ח אבל הוא יגיע, כי יום יבוא, כאשר הקהילה תצטרך לעבור באופן שלם, זה יגיע, הדבר הזה.

דורון בן שלומי: לכן אני קורא לזה – שנת המעבר.

דורון בן שלומי: יש נושא נוסף, שאני גם מבין שיש בו ויכוח, וזה מה שמכונה בפינו "באקו"ם", ויש גם ויכוח אם הוא צריך להיות או לא, או מה היקפו.

דורון בן שלומי: הדברים האלה, שהם לא כתובים בדו"ח, בסוף הם יעמדו לכולנו בעוד שנה –שנתיים כשקהילה כקהילה תצטרך לעבור למקומה החדש.

דורון בן שלומי: לכן אני חושב שגם נושאים שלא כתובים בדו"ח, כגון אלה, ואני לא רוצה להאריך באחרים, צריכים התייחסות, גם אם זה לא עכשיו עד דצמבר, כי צריך להחזיר תשובות לוועדה עד דצמבר.

דורון בן שלומי: אז זה יכול להיות גם בינואר, עם מנהלת סל"ע וכו', אבל אני חושב שאסור לנו להגיד שמה שיש בדו"ח הביניים זה מה שיש, ואין נושאים אחרים ואין בילתם.

דורון בן שלומי: כך גם הוועדה עצמה כותבת, ואני חושב שצריך לציין את הדבר הזה, בעניין.

דורון בן שלומי: הדבר השלישי שאני דיברתי עליו עם המנכ"ל – מאד חשוב לנו, התושבים, להיות תושבים.

דורון בן שלומי: המנכ"ל אמר את דברו בעניין אבל אני חושב שהתושבים, ראוי ונכון שיהיו חלק.

דורון בן שלומי: כמובן שאנחנו לא חלק מהממשלה ובסופו של דבר ההחלטות הן בממשלה.

דורון בן שלומי: אנחנו רוצים את מקסימום שיתוף הפעולה עם התושבים.

דורון בן שלומי: אנחנו מתחייבים לא לעכב, לשתף פעולה - -

אופיר אקוניס: זה אמרת שכבר מתקיים.

דורון בן שלומי: זה מתקיים, יש שדרוג גדול, נכנסים עכשיו לפעילות אינטנסיבית של שולחנות דיונים בנושאים השונים.

דורון בן שלומי: אנחנו ביקשנו להיות חלק מהם.

דורון בן שלומי: קיבלנו תשובה רשמית על חקלאות ו עסקים.

דורון בן שלומי: על ה דברים הקודמים דיברתי עם המנכ"ל לפני הישיבה.

דורון בן שלומי: הוא דיבר על איזשהו מתווה.

דורון בן שלומי: אני חושב שזה צריך להיות ברור לכולם שהתושבים הם חלק.

דורון בן שלומי: אנחנו לא אופוזיציה.

דורון בן שלומי: אנחנו בסיכומו של דבר עם אחריות שהנושא הזה ייגמר.

אופיר אקוניס: בעצם אתה מצטט את דו"ח הביניים, שגם מתייחס לשילוב - - אה, זה לא היה בדו"ח.

דורון בן שלומי: הדו"ח עצמו דיבר על נקודות מסוימות.

דורון בן שלומי: הדו"ח ביקש "נפש חפצה" מהמתיישבים.

דורון בן שלומי: אנחנו הצהרנו שאנחנו בעלי נפש חפצה.

אורי אריאל: ראשית, תודה ליושב הראש שעמד במילתו, וזה לא דבר קבוע פה שבאמת אומרים ואכן מקיימים מעקבים.

אורי אריאל: המעקב חשוב לכולנו.

אורי אריאל: תודה למנכ"ל שיושב אתנו.

אורי אריאל: זו הזדמנות לאחל לבנצי ליברמן הצלחה ולהודות לצביה שמעון ולאנשי מנהלת סל"ע על כל פועלם בעניין.

אורי אריאל: ועדת החקירה בדו"ח הביניים הגדירה את זה כ "משימה לאומית", טרחה בעצמה והטריחה את ראש הממשלה לתת לו את זה ביד באופן ישיר.

אורי אריאל: היא אמרה שבעניין הזה אין חלוקת אחריות – לא כי משרד השיכון אין לו אחריות, משרד הפנים ומשרד החקלאות, אלא כי באמת, בהיותה משימה לאומית, מורכבת מאד ואנושית מאד, זה בידי ראש הממשלה, שהפקיד את זה בידך, וזה בסדר גמור.

אורי אריאל: אבל בסוף, באמת ההחלטות הן אצלו כי רבות מההחלטות נגמרות בהחלטת ממשלה – "מחליטים".

אורי אריאל: ציינה נכון הוועדה שיש שחיקה מאד גדולה.

אורי אריאל: הזמן שעבר הביא את זה למצב שמשרדי הממשלה התרגלו שזו רק עוד בעיה באוסף הבעיה.

אורי אריאל: אני לא מטיל ביקורת אלא מציין עובדות שאנחנו נוכחים בהן.

אורי אריאל: יש חילופי שרים, חילופי ממשלה, וכו'.

אורי אריאל: החילופים, כפי שציין חברי, דורון, הם לטובה, בעניין הזה, וברוך השם יש הרגשה, תחושה וגם עובדות – שמעידות שיש שינוי.

אורי אריאל: אבל זה שינוי שאולי מבשר את החורף הבא עלינו לטובה, אבל צריך שבסוף גם ירדו הגשמים.

אורי אריאל: במידה רבה זה מוטל על כתפיך ועל כתפי ראש הממשלה באופן אישי.

אורי אריאל: אנחנו מקווים, מתפללים ונעשה כל מאמץ לעזור בתחום הזה, כפי יכולתנו.

אורי אריאל: העירה הוועדה משהו על המתיישבים ועל שיתוף הפעולה שלהם עם פתרון הבעיות.

אורי אריאל: אני, בעניין הזה, חולק על הוועדה.

אורי אריאל: אני מציע לא להפוך את הקורבנות לאשמים, ולו באופן חלקי.

אורי אריאל: בוודאי שלא כל דבר הם קיבלו.

אורי אריאל: בוודאי שלא כל דבר הם ענו מהיום למחר, כי אנשים נמצאים במצבים מאד קשים ומסובכים.

אורי אריאל: לא צריך להסביר את זה לאף אחד שיושב פה.

אורי אריאל: גם אם הם העלו דרישה חדשה וגם אם הם חזרו בהם לאחור לרגע – כן, היו דברים כאלה – אך טבעי הוא הדבר.

אורי אריאל: אני מציע לעשות כל מאמץ.

אורי אריאל: אני יודע על קהילות אחרות, אתמול סיירנו עם שר החקלאות בחלק מהקהילות – יש רצון לפתור את הבעיות, ויפה שעה אחת קודם.

אורי אריאל: מי צריך להסביר את זה?

אורי אריאל: מה לא ברור בזה?

אורי אריאל: יש מי שניהנה מהמצב של מגורים בקארווילות או בכל דיור אחר?

אורי אריאל: נקודה שאני רוצה להתמקד בה – קצב הדיונים וקצב קבלת ההחלטות.

אורי אריאל: יש אלף נושאים, ואני לא מתכוון לגעת עכשיו בשום דבר.

אורי אריאל: בסוף האוצר יסביר למה אין וזה יסביר ככה וההוא – אחרת.

אורי אריאל: ההחלטה היא בידי ראש הממשלה.

אורי אריאל: לא ראיתי בקיצוץ הקרוב שאתם מתעתדים להביא לוועדת הכספים איזושהי רזרבה לעניין הזה.

אורי אריאל: זה בטח בגלל שעדיין לא גיבשתם, וזה יידחה, כנראה, ל – 2010.

אורי אריאל: אבל זה ברור שזה יעלה כסף.

אורי אריאל: אני לא רוצה לנקוט בשום סכום.

אורי אריאל: זה לא בסכום דו ספרתי, אלא בסכומים אחרים לגמרי.

אורי אריאל: מכיוון שכולם רוצים לגמור, צריך גם לקבל את ההחלטות האלה, שעליהן נאמר: "ואהבת את ה' בכל לבבך ובכל נפשך ובכל מאודך" –מה נשאר אחרי הלב והנפש עוד לתת, ואז אומרים חכמים – "מאודך" זה ממון, שזה יותר מהכל ביחד.

אורי אריאל: ואני פונה אליך לעשות את המאמץ כפי שכבר נעשה, כי אני מכיר את חלק מקצב הדיונים שאתה מקיים, יחד עם מנהלת סל"ע ואחרים צריך להעביר את זה למצב של לוח זמנים מחייב, לעצמך קודם כל, וגם למתיישבים, ולצאת לפתרון הבעיה באופן כזה שהיא תרד מסדר היום הציבורי של מדינת ישראל, תודה.

אריה אלדד: דו"ח הביניים אישר במרביתו דברים שידענו.

אריה אלדד: אני מזכיר שבכנסת ה – 17 ישבה חברת הכנסת עמירה דותן בעשרות ישיבות כוועדת משנה של הוועדה לביקורת המדינה ועקבה צעד צעד אחר הטיפול במגורשים.

אריה אלדד: היא הגיעה, פחות או יותר לאותן מסקנות – שהיא מנסה לעשות משהו והיא לא מצליחה.

אריה אלדד: והטענות ששמענו פעם אחר פעם ממנהל סל"ע, גם כאן וגם בחדרים אחרים, היתה שהם עובדים לפי החוק, לפי הספר.

אריה אלדד: אני רופא ואני יודע שאפשר להרוג חולה כשעובדים בדיוק לפי הספר.

אריה אלדד: לוקחים textbook ברפואה, ועובדים בדיוק לפיהו?

אריה אלדד: – החולה עלול למות.

אריה אלדד: צריך לפעמים להבין מה הבעיה באמת ואיך לטפל בבני אדם, ואז יכול להיות שמצליחים להציל אותו.

אריה אלדד: המינוי של בנצי ליברמן הוא מבורך, כסימפטום, כגילוי של רצון טוב, כי כולנו יודעים שבנצי בא לעזור, לא רק למלא איזשהו תפקיד, או לתפוס איזשהו ג'וב.

אריה אלדד: לכן ראוי לברך עליו.

אריה אלדד: אנחנו גם מכירים את היכולות שלו והן בוודאי מבורכות.

אריה אלדד: בכל פעם שאני עוסק בעניין המגורשים אני נזכר בתמונה אחת: אריאל שרון עומד ליד איזשהו ג'יפ בשטח ודופק על מכסה המנוע שלו, בניצן, ושואל – למה זה לא זז.

אופיר אקוניס: בניצנים, אם אינני טועה.

אופיר אקוניס: מה שהיה פעם דיונות החול.

אופיר אקוניס: הג'יפ זכור, והדפיקה זכורה.

אופיר אקוניס: אבל מה התוצאה?

אריה אלדד: זו היתה דפיקה לצרכי תקשורת.

אריה אלדד: הדפיקה על מכסה המנוע היתה לצרכי התקשורת, כדי לתת לציבור את התחושה שהממשלה כולה נרתמת לעשות למענם.

אריה אלדד: והיא לא עשתה.

אריה אלדד: אנחנו היום זקוקים שהממשלה – לא לצרכי תקשורת, אלא באמת – תדפוק על מכסה מנוע, לפעמים על שולחן ישיבות, לפעמים על ספר חוקים, לפעמים בנהלים, אבל שתדחף קדימה וזה אפשרי.

אריה אלדד: אני משוכנע - -

אופיר אקוניס: יכול להיות שהממשלה פחות טובה ביחסי ציבור מהממשלה הקודמת?

אופיר אקוניס: כי אני חושב שאנחנו עובדים, אני חושב שפה, מאז שאייל גבאי נכנס לתפקיד, ראש הממשלה וגם אנחנו, בוועדת הכלכלה, מקיימים דיונים – שאני לא יודע אם היו כאלה בקדנציה הקודמת, יכול להיות שכן.

אופיר אקוניס: אנחנו רוצים שהדפיקה על מכסה המנוע תישאר בארכיון והביצוע יהיה.

אריה אלדד: אני חושב שהפעם הממשלה לא צריכה לקחת משרד יחסי ציבור כדי להסביר שלכל מתיישב יש פתרון, אלא – שתביא את הפתרון.

אריה אלדד: תודה.

אריה אלדד: היו"ר אופיר אקוניס: תודה.

אריה אלדד: אבי פרחן, חבר פורום מתיישבי גוש קטיף.

אבי פרחן: אדוני היושב ראש, אדוני מנכ"ל משרד ראש הממשלה, חברי הכנסת וחבריי האחרים.

אבי פרחן: בשעתו נפגשנו עם ראש הממשלה, עוד בהיותו באופוזיציה, וגם ראש הממשלה הופיע בפורום של השדולה ואמר שתיקון העוול שנעשה לעקורים יכול להיעשות רק באמצעות תיקון חקיקה.

אבי פרחן: כך אמר ראש הממשלה.

אבי פרחן: אם מישהו חושב שאמרתי דבר לא נכון – שיתקן אותי.

אבי פרחן: חבריי, החוק הקרוי חוק פינוי- פיצוי, ושמכונה בידי העקורים – חוק פינוי-ביזוי הוא שורש הרע.

אבי פרחן: הוא מקפח, מאמלל את העקורים בכל הפרמטרים שנקבעו בחוק.

אבי פרחן: הוא גם כובל את ידיו של המנגנון הממלכתי ואינו מאפשר לו לתת פתרונות במסגרת חוק זה.

אבי פרחן: גם הוא רוצה לעזור לך הוא לא יכול, כי הוא כבול במסגרת חוק זה.

אבי פרחן: חוק פינוי-פיצוי צריך לתת לך קודם את מה שהיה לך, ואחר כך הוא צריך לפצות אותך על העוול, עגמת הנפש, הנזק הכלכלי, החברתי, האחר על מה שנגרם מכך שלקחו את הבית, את הנחלה, את החקלאות ואת כל מה שהיה לך.

אבי פרחן: כדי שנסיים את התהליך הזה שנמשך 4 שנים – אני לא חיכיתי ולא הייתי צריך את ועדת החקירה הממלכתית, לא את סיכום הביניים ולא את המסקנות הסופיות.

אבי פרחן: צריך לעשות דבר פשוט: להפסיק לתקן טלאים בחליפה הזו, של החוק, ועל ידי תיקון חקיקה של מגזר כזה או מגזר אחר שיש לו לובי, כוח או הפעלת לחץ כזה או אחר, צריך לעשות תיקון יסודי לכל העוול הזה.

אבי פרחן: והתיקון היסודי הזה יכול להיעשות בקלי קלות, באמצעותך, אדוני, חבר הכנסת אופיר אקוניס, ובאמצעותך, חבר הכנסת אריאל, ובאמצעות הכנסת הזו.

אבי פרחן: פשוט –ללכת לפה לארכיון, להוציא את חוק פינוי סיני, ולאמץ אותו לחוק עקורי גוש קטיף וצפון השומרון.

אבי פרחן: יש שם את כל הפרמטרים.

אבי פרחן: יש שם פרמטרים לחקלאות, לחממות, לתעשיה, ליישובים הקהילתיים.

אבי פרחן: היישובים ימית ואופירה דומים ליישוב נווה דקלים ומסביב.

אבי פרחן: התעשייה, העובדים – לכל פרט ופרט יש את הפרמטרים.

אבי פרחן: לא צריך לתקן, לא צריך לעשות עוד טלאי ועוד טלאי.

אבי פרחן: אם נמשיך לעסוק בטלאים גם בסוף הקדנציה נבוא לפה לעוד ישיבה, נוציא קיטור ונחזור עוד הפעם.

אבי פרחן: אגב, החוק הזה של פינוי סיני נתן גם פתרון להעתקות הקהילתיות.

אבי פרחן: כך הוקמו הקיבוצים סופה וחולית, יישוב עין הבשור, נתיב העשרה, היישוב חד נס בצפון.

אבי פרחן: באמצעות החוק הזה.

אבי פרחן: לצערי, טעו חבריי, גם בשדולה, כשנעתרו למה שנקרא "הסכם ההבנות", וכשכבר ניתן היה לעשות תיקוני חקיקה, והיה לובי בכנסת לעשות כל תיקון חקיקה, בשעתו אפשר היה לעשות את זה אבל הסתפקו בחוק ההבנות הזה שנתן עוד כמה שקלים כאלה ואחרים ורק עשה עוול יותר גדול למתיישבים.

אבי פרחן: גם העוול הזה שמגביל אותך, שאומר – תחתום עכשיו, take it or leave it, אם לא תחתום עכשיו עם האקדח על הרקה – אנשים שהם שחוקים, שבורים, כל פרוטה חסרה להם, והם נכנעים.

אבי פרחן: תחתום עכשיו ותקבל את ה- 150 אלף שקל האלה, אבל אין לך זכות יותר לתבוע את הממשלה.

אבי פרחן: גם את זה צריך לתקן.

אבי פרחן: ביקשנו מהמנכ"ל והוא עדיין לא נענה לנושא הזה.

אבי פרחן: איך אדם יכול לחתום על קבלת השלמונים האלה והוא עוד לא יודע מה עתידו?

אבי פרחן: הוא עוד לא גמר את הבעיות שלו, איך הוא יכול לחתום שהוא לא יכול לתבוע את הממשלה?

אבי פרחן: אני רוצה להזכיר שבסיפא של המבוא לסיכום הדברים נאמר: ,מתן תוקף מחייב להבנות המפורטות במסמך זה ייתר את הצורך בתיקון החוק.

אבי פרחן: חברי הכנסת החתומים על סיכום דברים זה יעשו כל שלאיל ידם כך שההבנות המפורטות בו יובאו במקום כל תיקוני החקיקה המוצעים ובמקום הצעות לתיקון החוק שעשויות להיות מוגשות בעתיד, ולא יקודמו בכנסת הצעות לתיקון החוק".

אבי פרחן: טעות חמורה מאד.

אבי פרחן: בשעתו לא השתמשו בחוק פינוי סיני כי כבר ראו את הפינוי העתידי.

אבי פרחן: ראו את ההתכנסות, ראו את המכפלות – בשומרון, ביהודה, וכו'.

אבי פרחן: לכן חששו מחוק פינוי סיני.

אבי פרחן: חוק פינוי סיני היה חוק הגון.

אבי פרחן: עובדה – שם לא קמה ועדת חקירה.

אבי פרחן: גם לא קמה ועדת חקירה שאמרה: למה נתתם יותר מדי.

אבי פרחן: נתנו את מה שמגיע לעקורים, ועובדה – שיקמו אותם ביעילות, במהירות ובהגינות.

אבי פרחן: אני אומר גם לחבריי, גם בשומרון – לך, אורי אריאל, ולכל אלה שהם היום בשומרון וביהודה.

אבי פרחן: אתם היום צריך להכריז, לא נשלה את עצמנו.

אבי פרחן: בכל ממשלה תהיינה תכניות מדיניות.

אבי פרחן: אל תשלו את עצמכם.

אבי פרחן: אנחנו צריכים להכריז היום שבכל תכנית מדינית כזו או אחרת אנחנו נשארים בכפרים שלנו, מה שנקרא "התנחלויות" גם אם חלילה הממשלה תוותר ותעשה שם ישות פלסטינית - -

אופיר אקוניס: אני לא מציע להיכנס לדיון מדיני עכשיו.

אופיר אקוניס: אני מוכן להיכנס לדיון מדיני 24 שעות ביממה אבל לא במסגרת הזמן שיש לנו כרגע.

אבי פרחן: אנחנו נשארים בבתינו גם תחת ריבונות פלסטינית, חלילה.

אבי פרחן: ואז לא צריך מכפלות, לא צריך לשלם פיצויים, לא צריך לעשות העתקות ולא צריך לעשות שום דבר.

אבי פרחן: כך אתה חוסך הרבה כסף.

אבי פרחן: לא יכול להיות שערבי יכול לגור במשולש ובגליל, ואני, כיהודי, לא יכול - - -

אופיר אקוניס: זה לא על סדר היום כרגע.

אופיר אקוניס: הדיון המדיני עוד ודאי יגיע, אבל לא הבוקר, אני מניח.

אופיר אקוניס: אני גם לא יודע שחודש המשא ומתן עם הפלסטינים.

אופיר אקוניס: עזוב, בוא נעסוק כרגע בקידום העניינים הביורוקרטים שעומדים על סדר יומנו.

אבי פרחן: לסיכום – אני מבקש לשקול היטב בהצעה שלי ואם רוצים לתקן את העוולות ולפתור את כל הבעיות, לשלוף מהמגירה פה, בכנסת, את חוק פינוי סינוי, לאמץ אותו לגבי תושבי גוש קטיף ובכך פתרת את כל הבעיות.

אבי פרחן: כמו קאטו הזקן אני אמשיך לחזור על זה עד שחבריי יפנימו את זה, כי גם חבריי, לצערי, לא הפנימו את הנושא הזה.

אורי אריאל: אני מתנצל שאני צריך לצאת להשבעת השופטים בבית הנשיא.

זבולון כלפא: ראשית אני מצטרף לדברים שנאמרו לגבי הנושא הזה שהוא מעקב שהוא ודאי כלי מרכזי ביותר כדי לקדם פה נושאים שונים.

זבולון כלפא: אני רוצה להעלות נקודה אחת.

זבולון כלפא: כיוון שאופי הקהילות וכל קהילה ופתרונה הוא שונה לחלוטין, מבחינת מבטנו שלנו – שומריה, מזרח לכיש, הסיפור שלנו קצת מורכב ושונה.

זבולון כלפא: אנחנו נכנסנו לסיטואציה אחרת לחלוטין, ואני רוצה להתייחס לדברים דווקא מהצד החקלאי שבעניין.

זבולון כלפא: נכנסנו לקיבוץ קיים, או יותר נכון לומר – רכשנו קיבוץ קיים.

זבולון כלפא: אפשר לחלוק פה בעובדות, אבל בשורה התחתונה זו המציאות.

זבולון כלפא: הפרוגרמה לא מושלמת עדיין.

זבולון כלפא: אנחנו כבר נמצאים במקום למעלה מ – 3 וחצי שנים - -

אורי אריאל: איזו פרוגרמה?

זבולון כלפא: הפרוגרמה החקלאית של שומריה נמצאת בחוסר.

זבולון כלפא: אתמול היה ביקור של שר החקלאות במקום, יחד עם מנכ"ל המשרד.

זבולון כלפא: ההתרשמות שלהם לגבי הביצועים החקלאיים של שומריה הם לא דברים שמוטלים בספק.

זבולון כלפא: זה מסוג הדברים שלא צריך להיות בהם יותר מאשר קצת רצון טוב ונכונות, ואפשר לפתור את הדבר הזה, ואני חושב שבסופו של דבר כולם יהיו גאים בפתרונות, בהתקדמות של שומריה ומזרח לכיש כולה.

משה פלד: גם אני רוצה לברך על העניין של המעקב.

משה פלד: אני לא רוצה להתייחס לדו"ח הביניים.

משה פלד: אני חושב שהדבר היחידי שצריך לקחת אותו מדו"ח הביניים הוא הנושא של ההגדרה של המשימה הלאומית הדחופה.

משה פלד: אני חושב שהגדרה כזו תשנה את התנהלות כל הגורמים שעוסקים בעניין הזה.

משה פלד: אני רשמתי לי 4 נושאים שלדעתי צריך לתת עליהם את הדעת.

משה פלד: הנושאים התקציביים על החלטות הממשלה.

משה פלד: בהחלטות הממשלה יש פערים תקציביים לא קטנים על אמדנים חסרים.

משה פלד: אנחנו רואים את זה היום, יום יום, בהתקדמות של הפרויקטים.

משה פלד: זה גם במבני ציבור, גם בהחלטות על העתקת מבנים וכו' וכו'.

משה פלד: יש לי פירוט, אני יכול להגיש את זה.

משה פלד: שם יש פער לא קטן של תקציב על החלטות קיימות.

משה פלד: אני מייד הולך לסעיף התקציבי השני שנגע בו דורון.

משה פלד: אני קראתי לזה "היום שאחרי".

משה פלד: דורון קרא לזה "שנת מעבר".

משה פלד: יישוב חדש של 150 משפחות עולה לשטח.

משה פלד: שם, חלק מהיישובים נמצאים 200 מ' מכפרים ערביים מעבר לגדר.

משה פלד: מחסן נשק צריך?

משה פלד: אין שם.

משה פלד: מועדון ל "בני עקיבא" צריך?

משה פלד: מכולת צריך?

משה פלד: מרפאה?

משה פלד: זה לא הוכנס בשום מקום.

משה פלד: איש לא העמיד את זה לטובת היישוב.

משה פלד: דורון דיבר על החינוך המשלים.

משה פלד: חוזרים החברה' מבית הספר, צריך לעשות איזושהי פעילות של חינוך משלים.

משה פלד: גם בנושא הזה – יש פה נושא תקציבי שהממשלה חייבת להיכנס אליו כבר היום.

משה פלד: אני מעריך שאכלוס ראשון במזרח לכיש, בו אני עוסק, יהיה בתחילת 2011 ולכן אין לנו הרבה זמן.

אופיר אקוניס: על אותה גבעה שהראית לי?

משה פלד: על שלוש גבעות.

אופיר אקוניס: את הדחפורים כבר ראינו שם.

אופיר אקוניס: אני זוכר את האדמה הריקה.

אופיר אקוניס: אני רוצה לראות אותה מלאה.

אופיר אקוניס: בתחילת 2011 – זה יפה.

משה פלד: התושבים מתכוונים באביב 2010 לקדוח כלונסאות ראשונות בשטח.

משה פלד: כבר רואים את המגרשים, את הקירות התומכים, הביוב כבר בתוך הקרקע.

משה פלד: מרגע שנכנסו הטרקטורים לשטח – הקצב הואץ.

משה פלד: ולכן צריך לחשוב על היום שאחרי.

משה פלד: זה נושא שני שאני חושב שצריך לחשוב עליו.

משה פלד: אני רוצה לומר עוד שני נושאים.

משה פלד: אני חושב שמנכ"ל משרד ראש הממשלה עם מנהלת סל"ע ועם כל גורם אחר – חייב להיכנס עמוק לעניין סיום הסכמי העתקה.

משה פלד: זה פקק שסוגר שרשרת שלמה של פעילויות שעוצרות בעצם את העניין.

משה פלד: אני אומר שוב – אני עוסק רק בלכיש, אז אני יודע שהפקק של אמציה, הסכם אמציה תוקע פעולות שרשרת שמביאות את היישוב קטיף, את היישוב השני על הגבעה לעיכוב בזמן רק אחרי שמעבירים את מבני המשק אפשר להיכנס עם חפירות הצלה, ורק אחרי שגורמים עם חפירות הצלה אפשר לעשות תשתיות.

משה פלד: בקיצור, זו שרשרת פעולות שההסכם הזה מעכב.

משה פלד: את הנושא האחרון שרציתי להזכיר ושגם אליו חייבים להיכנס בצורה חזקה זה העניין של שיוך המגרשים והגדרה.

משה פלד: אני אקרא לזה אחרת: כל הפעילות במנהל מקרקעי ישראל, גם ועדות הקרקע בתוך היישובים וגם שיוך המגרשים לתושבים.

אורי אריאל: זה מוסכם.

אורי אריאל: זה ייגמר ברגע שלמנהל מקרקעי ישראל תהיה מועצה למנהל מקרקעי ישראל, שזה תלוי גם במנכ"ל.

אורי אריאל: בחודש הקרוב זה יעלה ויסתיים.

אופיר אקוניס: זה בראש נושא המנהל בנושא ועדות התכנון והבניה והעיסוק בתחום הזה הוא במעלה סדר העדיפויות של הממשלה הזו.

אופיר אקוניס: זה יקרה.

משה פלד: נושא אחרון שאני רוצה להעלות פה – אני מעריך, זה אמנם לא במנדט שלי במזרח לכיש, ובכל זאת אני רואה את המבט הכולל באתרים הזמניים, שסדר גודל של 200 משפחות לא יצליחו להרים בית קבע חדש.

משה פלד: על זה הממשלה חייבת לתת את דעתה, ומוקדם ככל שאפשר.

יוסי דיין: אני מברך את מנכ"ל משרד ראש הממשלה שקרא לפורום העשרה ודיבר אחד – אחד מייד עם כניסתו לתפקיד.

יוסי דיין: אני מייצג כמה גופים.

יוסי דיין: אני מייצג את אשקלון, שזה אתר הקבע, את כרמיה, שזה האתר הזמני, שם אני מזכיר.

יוסי דיין: אני עוסק באזור התעשיה ארז, ואני בפורום העשרה של גוש קטיף.

יוסי דיין: אני מייצג את חוף אשקלון להקמת אזור תעשיה חלופי שאנחנו רוצים.

יוסי דיין: אני אתחיל לדבר על אתר הקבע, שזה, בעצם, הדבר הכי חשוב.

יוסי דיין: בנים ממשיכים.

יוסי דיין: ביום ראשון מתחילה ההגרלה של בנים ממשיכים.

יוסי דיין: מנהל מקרקעי ישראל הכריז באתר שלו שיש הגרלה.

יוסי דיין: מנהלת סל"ע לא מתפקדת בתוך העסק הזה.

יוסי דיין: אנשים לא יודעים איזה מחירים, איזה דברים, וביום ראשון מתחילה ההגרלה.

יוסי דיין: אנחנו ביקשנו ללכת לפי שומות ישנות.

יוסי דיין: לא יודעים אפילו את המחיר.

יוסי דיין: אנשים צריכים ללכת להגרלה ביום ראשון כשהם לא יודעים בכלל.

יוסי דיין: זה דבר כללי מאד, זה לא שייך דווקא לאשקלון הסיפור של בנים ממשיכים, שצריך לדבר על זה בגדול לגבי כל האתרים.

יוסי דיין: פיתוח.

יוסי דיין: הוועדה הממלכתית נתנה את דעתה שאנחנו צריכים להגיע לפיתוח מלא בתוך האתר.

יוסי דיין: באשקלון לקחו לנו 70 דולר למטר על פיתוח, כשהוועדה בפירוש אמרה שאנחנו צריכים לקבל אתר גמור בלי לשלם על פיתוח.

יוסי דיין: כנ"ל מבני ציבור, כשמדברים על דברים קטנים, בעוד שהיה לנו בגוש הרבה יותר.

יוסי דיין: לבניה – באשקלון, למשל, אנחנו 175 משפחות ש- 15 כבר גרים, 30 בבניה.

יוסי דיין: אני לא רואה עוד 20 בונים.

יוסי דיין: השאר – אין להם כסף, וגם אלה שבנו לקחו משכנתאות ענקיות ואולי גם כסף בשוק האפור.

יוסי דיין: בנושא של כרמיה, האזור הזמני, מנהלת סל"ע חתמה עוד חוזה עד אוגוסט, 2010.

יוסי דיין: החברים בכרמיה, קרי נווה ים, פלמ"חים, יישארו אחרי זה לפחות שנה- שנתיים.

יוסי דיין: היו"ר אופיר אקוניס: בפעם הקודמת דיברנו על חוזים עד סוף דצמבר 2010.

אורי אריאל: כך וכך זה לא משנה.

אורי אריאל: מה שהוא רוצה להגיד שזה לפחות עוד שנה –שנתיים.

יוסי דיין: מנהלת סל"ע עוד לא עושה שום דבר.

יוסי דיין: הגישו בג"ץ שזה חבל על הדיונים בבית המשפט, הוצאות כספים ענקיות, במקום שמנהלת סל"ע תבוא ותחתוך את הסיפור הזה, כי יודעים שאין חוזים והם צריכים להמשיך להיות שם.

יוסי דיין: בנושא ארז – חוק קונה מרצון-מוכר מרצון איננו.

יוסי דיין: חוק פינוי-ביזוי זה מה שקיים.

יוסי דיין: לקחו לנו את הקרקעות, המבנים, ולא משלמים לנו.

יוסי דיין: לנושא עבודה – אנחנו יושבים בלי עבודה 4 שנים.

יוסי דיין: רוב המתיישבים, במיוחד אלה שהיו בצפון החבל ועבדו בארז.

יוסי דיין: לא קיים אזור תעשייה ולא קיימת תעסוקה, ולא מוכנים לקבל אותנו לעבודה, במיוחד בגילאים המבוגרים.

יוסי דיין: לדעתי צריך לתת את הדעת על זה.

ישראלה אלימלך: אני אחזור בקצרה – אזור התעשייה מחסום ארז העסיק 4,500 עובדים.

ישראלה אלימלך: היה מורכב מכ-200 בעלי עסקים,מרביתם בבעלות ישראלית.

ישראלה אלימלך: אזור התעשייה מחסום ארז לא טופל.

ישראלה אלימלך: זה המצב.

ישראלה אלימלך: אם אתה שואל מה נעשה מאז הישיבה הקודמת ועד היום אני אומר חד משמעית: כלום.

ישראלה אלימלך: מעבר לזה אני רוצה לציין שמנכ"ל משרד ראש הממשלה לא הזכיר את העניין הזה, וכאן יש לנו מקום של הסכמה מקיר לקיר.

ישראלה אלימלך: יש לנו מ- 2006 את יונתן באשי שאומר לפרוטוקול: "בנושא העסקים אנחנו מרגישים הרבה פחות טוב.

ישראלה אלימלך: יש לנו בעיה, אנחנו לא מצליחים להתגבר על החוק".

ישראלה אלימלך: הבעיה של התגברות על החוק גם הוזכרה על ידי עמירה דותן לא פעם ולא פעמיים בוועדה לביקורת המדינה.

ישראלה אלימלך: ועדת הכספים ביקשה ממנהלת סל"ע, מהיועץ המשפטי לממשלה, להביא את עמדתו לפתרון הבעיה ב- 2.6.2008 כשהופיע בפני ועדת הכספים.

ישראלה אלימלך: כעבור חודש, כמובן, לא היה פתרון, ואז, הוקמה ועדה יחד עם מנהלת סל"ע, משרד המשפטים ומשרד האוצר מתוך כוונה למצוא פתרון לבעיית פיצוי עבור מבנים במחסום ארז.

ישראלה אלימלך: הבעיה היא מאד פשוטה.

ישראלה אלימלך: אין פה מדע של פיצוח האטום או איזושהי פיזיקה גרעינית.

ישראלה אלימלך: ממש לא. יש מבנים.

ישראלה אלימלך: המבנים האלה פונו בהתאם לחוק יישום תכנית ההתנתקות, ואין עליהם פיצוי.

ישראלה אלימלך: ויש עליהם כל מיני ניסיונות של המדינה להסביר למה ואיך, אבל התשובה היא מאד ברורה: יש שמאות.

ישראלה אלימלך: היו שמאים של המדינה לפני ההתנתקות.

ישראלה אלימלך: יש נתונים ברשות המסים.

ישראלה אלימלך: מדינתי שראל ניסתה למכור את המבנים הללו, את המפעלים לגורמים זרים.

ישראלה אלימלך: עשו משא ומתן.

ישראלה אלימלך: יש price list.

ישראלה אלימלך: כל הנתונים הללו קיימים, ובכל זאת, למרות ההסכמה מקיר לקיר על כך שיש פה בעיה, על כך שהחוק לא נותן לה פתרון, אנחנו נמצאים באותו מצב.

ישראלה אלימלך: שלושה חדשים חלפו ולא קרה דבר.

ישראלה אלימלך: מעבר לכל הנושא הזה של העסקת עובדים, שאנחנו נמצאים במצב של משבר כלכלי, בעיות אבטלה חמורות, מה היה יותר מתקבל על דעת מלאפשר אזור תעשייה חלופי?

ישראלה אלימלך: אבל הנושא הזה נתקע, כיוון שפרשנות מנהלת סל"ע אומרת שסעיף 86 שמדבר על העתקה לא חל על אזור התעשייה מחסום ארז.

ישראלה אלימלך: בוועדות המיוחדות הנושא לא בא על פתרונו, ואנחנו פשוט תלויים באוויר.

ישראלה אלימלך: המצב הוא שהעסקים – מי שהצליח לשרוד ניצל.

ישראלה אלימלך: מי שלא הצליח לשרוד נמצא בהליכים של חדלות פרעון.

ישראלה אלימלך: יש לנו כבר אנשים שנפטרו, זכרונם לברכה, ואנחנו נמצאים במצב שבו המדינה פשוט לא מטפלת בנו.

ישראלה אלימלך: שמעתי כאן מצד חבריי המפונים לגבי מבנים של חינוך בלתי פורמלי, "בני עקיבא".

ישראלה אלימלך: אנחנו לא שם.

ישראלה אלימלך: אנחנו אפילו את הבסיס עוד לא עברנו.

ישראלה אלימלך: יש חברה, למשל, שמזה שנה וחצי לא קיבלה אפילו מקדמה.

ישראלה אלימלך: עסקים לא יכולים לעמוד במצב כזה שמגישים תביעה לפיצוי, ואפילו החלטה בעניינם לגבי מקדמה – אין.

ישראלה אלימלך: אז הביורוקרטיה במנהלת סל"ע זה משהו שאנחנו לא הצלחנו להתגבר עליו.

ישראלה אלימלך: לגבי הנושא של הידברות – גם לכך מתייחס דו"ח הביניים.

ישראלה אלימלך: כמו שהראיתי בפרוטוקולים, הנושא של הידברות חזר ועלה פעם אחר פעם.

ישראלה אלימלך: אמר חברי פרחן שהוא מרגיש שהוא קצת טוחן מים.

ישראלה אלימלך: גם אני מרגישה כך.

ישראלה אלימלך: אנחנו, ממחסום ארז, מעולם לא ישבנו אצל מנכ"ל משרד ראש הממשלה.

אופיר אקוניס: מנכ"ל משרד ראש הממשלה יתייחס, רק תתכנסי לסיכום כי שכחתי להבהיר בתחילת הישיבה שבשעה 11:00 על פי תקנון הכנסת אנחנו חייבים לסיים כי מליאת הכנסת מתחילה.

ישראלה אלימלך: אני אסיים בדברים שלך, בהחלטה הקודמת, מה שהצעת, לשם קידום הסדרת ענייני המפונים – לעניין העסקים המפונים אני הזכרתי נושא אחד של מבנים.

ישראלה אלימלך: הנושא הוא הרבה יותר רחב, ולאור ההערה שלך אני לא אוכל להיכנס לכל הנושא של הפיצוי הפיננסי ולבעיות האחרות שיש בעניין הפיצוי הנכסי, אבל מה שאני כן מבקשת זה להציע מחדש את ההצעה שבזמנו הוצעה על ידי חברת הכנסת עמירה דותן, שפשוט פותרת את הבעיה של החוק, בעיה שאנחנו מכירים אותה כבר מימי ההתנתקות, מימי יונתן בשיא שאומר בעצמו – אנחנו, על החוק לא מצליחים להתגבר.

ישראלה אלימלך: אז מה שאני מבקשת מהוועדה, בלי שום קשר להידברות, שאנחנו, כמובן, נשמח להידברות, אנחנו כבר למודי הבטחות מהעבר.

ישראלה אלימלך: אני מבקשת לקחת את החוק הזה ופשוט להגיש אותו מחדש.

דני דנון: לצערי אני מכיר את רוב הנוכחים בחדר, מטיפול בבעיות השונות.

דני דנון: גם בוועדה לזכויות הילד נפגשנו, דיברנו.

דני דנון: רק בקשה למנכ"ל – נתיב הזמן מופיע בדו"ח פה, בכל עמוד.

דני דנון: אני יודע שאתה עושה המון אבל אני שואל את עצמי –אתה, כמנכ"ל מאד עסוק, עם תחומים מאד פרוסים, לא צריך להתייחס לנושא בצורה מקצועית?

דני דנון: מישהו ברמתך שיתעסק יום ולילה רק בנושא הזה.

דני דנון: אלי גבאי:

אלי גבאי: יש מנהל מנהלת סל"ע חדש, עורך הדין בנצי ליברמן.

אלי גבאי: הוא מבין את הנושאים, יודע.

דני דנון: בנצי ליברמן שאנחנו מכירים?

אופיר אקוניס: כן.

אופיר אקוניס: בדקנו את זה והוא רק מיום ראשון בתפקידו.

אופיר אקוניס: הוא בסוג של חפיפה או מעבר תפקיד.

אופיר אקוניס: אנחנו הודענו שבישיבה הבאה הוא יהיה כאן.

אופיר אקוניס: אנחנו שלחנו לו מכאן ברכה של הצלחה בתפקיד וגם הוספנו לברכה שיהיה בתפקיד כמה שפחות זמן.

דני דנון: אני מרך על ההחלטה החשוב ואני רק מבקש לקבוע לוחות זמנים כי ידרשו מכולנו לעמוד בהם.

דני דנון: אם לא- אנחנו נשב כאן עוד שנתיים או שלוש.

דני דנון: אנשים ימשיכו לחיות, ילדים ימשיכו לגדול, והבעיות שתיארנו יישארו ברקע.

דני דנון: לכן צריך להפעיל לוחות זמנים, שיחייבו את הממשלה, את הוועדה, את בנצי.

דני דנון: זה צעד מתבקש.

דני דנון: אני רואה את האנשים פה, הם בכל פעם באים ומדברים, ואני חושש שבסוף יעבור זמן רב והבעיות ייפתרו מעצמן או לא ייפתרו מעצמן.

דני דנון: זו הבקשה שלי לאייל גבאי בנושא הזה.

מעוז שהרבני: אני נציג החשב הכללי.

מעוז שהרבני: אני מבקש להתייחס לשלושה נושאים.

מעוז שהרבני: ראשית, אנחנו רואים את תקנות חובת המכרזים, את חשיבות עריכת המכרז הן בהיבט הכספי, שעליו התקבלה פה, אני מאמין, התייחסות, והן בהיבט השוויוניות בין ספקים.

מעוז שהרבני: ברגע שניתן פטור ממכרז למעשה נחרוג מהעיקרון של השוויוניות, דבר שיחשוף אותנו לפניות לבג"ץ של ספקים אחרים ולצערי אנחנו יכולים להגיע למצב שדווקא קיצור הדרך יכול להפוך לרועץ ויתקע את המצב עוד יותר ממה שכרגע.

מעוז שהרבני: כדאי שניקח את זה בחשבון.

מעוז שהרבני: דבר שני שאני רוצה להתייחס אליו- אני לא משפטן, אך יחד עם זאת אני מכיר את תקנות חובת המכרזים.

מעוז שהרבני: אני חייב לציין שאני לא בטוח שתקנות חובת המכרזים נותנות מענה להצעה הזו.

מעוז שהרבני: זה יכול להיות קצת בעייתית.

מעוז שהרבני: התקנה הרלבנטית שאני מכיר, תקנה 3.8 שפוטרת יחידת סמך - וזה לא רלבנטי במקרה הזה, כי יש פה התקשרות של משרד השיכון, התקשרויות הל החטיבה להתיישבות, התקשרויות כאלה ואחרות - -

אופיר אקוניס: זה בדיוק מה שחסר – את אותה הגדרה ל "דחוף", אבל התקנות מאפשרות לך פטור מחובת מכרזים במקרים דחופים ולכן זה מה שקיים - - ולכן זה בדיוק מה שקיים, אתה לא מגדיר את המשימה הזו כדחופה.

מעוז שהרבני: תקנה 3.2 ותקנה 3.2 כמו שהיא מנוסחת היום – לצערי אני חושש שלא ניתן להשתמש בה באופן הזה.

קריאה: כי אתה לא מגדיר את זה כדחוף.

אופיר אקוניס: למה?

מעוז שהרבני: התקנה, מי שיקרא אותה, אומרת שאפשר להשתמש בתקנה, 3.2 במקרה של התקשרות נדרשת לביצוע תוך יומיים.

מעוז שהרבני: זו ההגדרה, זה החוק.

דורון בן שלומי: זה בדיוק מה שוועדת החקירה אמרה שחסר: שאתם תגדירו את זה שזה דחוף, מהיום למחר.

מעוז שהרבני: דבר שלישי – ביררתי עם מנהלת סל"ע האם יש איזושהי התקשרות שנמצאת כרגע, שמעוכבת בגלל עריכת מכרז.

מעוז שהרבני: התשובה שקיבלתי היתה תשובה שלילית.

קריאה: אז אתה לא מעודכן.

איתי אהרונסון: אני היועץ המשפטי של מנהלת סל"ע.

איתי אהרונסון: לאורך כל הדרך היו מצבים שבהם ביקשנו שיתנו לנו - - איזושהי תקנה מהסוג שדורון מבקש.

איתי אהרונסון: לפעמים יש בזה צורך.

איתי אהרונסון: בעבר היה בזה צורך, דווקא בתקופות הראשונות של הפינוי.

איתי אהרונסון: מפעם לפעם יש צורך בהארכת מכרז ואז נשאלת השאלה האם הכלים הקיימים מספיקים או שיש צורך בכלים נוספים, גם בהקשר של החוק שמוכנה "חוק אלקין", שחבר הכנסת זאב אלקין יזם בכנסת הקודמת.

איתי אהרונסון: דווקא לא נכון מה שאמר דורון שאנחנו התנגדנו.

איתי אהרונסון: אנחנו לא התנגדנו לנושא הזה של חובת המכרזים, רק שבעניין הזה חייבים טיפה לחפש מה יהיה באמת אפקטיבי ויעיל.

איתי אהרונסון: ניסינו לחפש מה יהיה הכי מהיר, הכי אפקטיבי ויעיל.

איתי אהרונסון: בהקשר של מכרזי תשתיות, הכלי המהיר והאפקטיבי הוא לא פטור ממכרז, כי כמו שציין מעוז שהרבני – אנחנו נמצא את עצמנו במשך שנים עסוקים בעתירות של קבלן אחד למה הקבלן השני קיבל פטור כזה או אחר.

איתי אהרונסון: הכלי המהיר והאפקטיבי הוא קבלני מדף: מכרז שעורכים אותו מראש, על פי חוק חובת המכרזים, לא צריך תיקון של החוק הזה, עם איזשהו קבלני מדף עם כלי שוויוני.

איתי אהרונסון: זה קיים, זה נעשה.

איתי אהרונסון: משרד הביטחון, למשל, יודע לעבוד בשיטה הזו.

איתי אהרונסון: בחלק מהדברים זה אולי קיים במשרדים אחרים.

איתי אהרונסון: לו היו קבלני מדף אפשר היה אולי לעבוד יותר מהר.

איתי אהרונסון: השאלה צריכה להיות מופנית אל משרד השיכון – האם הוא יכול לעשות כזה דבר.

אבי פרחן: מנהלת סל"ע ידעה להקים את מפלסים, את אור הנר, את כרמיה, את ניצן – בלוח זמנים צפוף.

אבי פרחן: ידעתם לעשות את זה.

אבי פרחן: למה היום אתם לא יודעים לעשות את זה?

אבי פרחן: איתי אהרונסון: יש קבלני מדף של החברה למשק וכלכלה, ישנם כלים, בסופו של דבר.

אבי פרחן: כאשר היו עיכובים זה לא היה בגלל שההליך המכרזי היה איטי אלא לעתים קרה גם שנפלנו על קבלן שלא זז, ויש בעיה קשה להוציא קבלן שלא זז מהשטח.

אבי פרחן: אבל שוב – זו לא בעיה של חוק חובת המכרזים.

אבי פרחן: בהקשר שדורון ציין קודם – הקצאה שבאה מ - - ומנהלת סל"ע להכניס את קק"ל לעבודות באמציה, בעניין הזה יש סעיף פטור.

אבי פרחן: בתקנות חובת המכרזים יש פטור ספציפי של קק"ל.

אבי פרחן: כל מה שצריך הוא שמכרז השיכון יפעיל את תקנת הפטור.

דני דנון: גם החטיבה להתיישבות, לצורך העניין.

איתי אהרונסון: החטיבה להתיישבות בוודאי, אבל החטיבה להתיישבות יכולה לקבל תקציב ממשלתי.

איתי אהרונסון: לא צריך בעניין הזה בכלל שום - - אבל כמתחילים לחפש את מי רוצים להפעיל, מי הקבלן שרוצים להפעיל אותו, אז קק"ל הוא גורם חיצוני שהמדינה יודעת להעביר לו כסף ופטור ממכרז לפי תקנת פטור מיוחדת שקיימת שנים בתקנות חובת המכרזים.

איתי אהרונסון: משרד השיכון, מה שנדרש ממנו עכשיו זה פשוט להחליט שהוא רוצה לפעול בכיוון הזה ולהפעיל את הדבר הזה.

איתי אהרונסון: שוחחתי אתמול עם מנהל המחוז והוא אמר לי שבקשה בעניין הזה –אני מבין שזה היה בעצה אחת אתך, אסנת – הועברה כבר בקשה למנכ"ל משרד השיכון, אז משרד השיכון צריך לראות עם מי הוא מעוניין להקים.

איתי אהרונסון: אז לזה יש פתרון בתקנות חובת המכרזים.

איתי אהרונסון: בפועל, בעבר, היו מצבים שבהם תקנה כזו היתה חוסכת לנו הרבה מאמץ.

איתי אהרונסון: נכון להיום אנחנו לא רואים מה הדברים שנותרו לפנינו שתקנה כזו תעזור לנו, למרות שתמיד טוב שיש כזו תקנה, אני לא חושב שזה הדבר שמעכב משהו מהמהלכים - -

דורון בן שלומי: אני דיברתי גם עם מנהל המחוז והוא אומר לי: אנחנו צריכים להתגבר על החשבות, החשבות צריכה לאשר לנו, שיהיה לנו פטור מחובת מכרזים.

דורון בן שלומי: בסוף, משרד השיכון – למי הוא מגיש את הבקשה?

דורון בן שלומי: – הוא מגיש את הבקשה, גם בנוהל הקיים, לחשבות.

דורון בן שלומי: בנושאים האלה, אם משרד השיכון החליט שהוא רוצה ללכת לפטור, צריך לתת לו את זה, מיידית.

דורון בן שלומי: דבר שני, וראינו את זה גם בנחל שורק, בהעברת קו חשמל – לקח כמה חודשים שחיכו לפטור ממכרז כדי להעביר קו חשמל של חברת חשמל.

מעוז שהרבני: זה לא נכון, עובדתית.

מעוז שהרבני: אני יכול להגיד שבמקרה הזה של חברת חשמל אנחנו גם נדרשנו לזה במסגרת ועדת החקירה, במסגרת העדות של סגן החשב הכללי, והטיפול נעשה – מרגע שזה הגיע אל החשב הכללי לקח בסביבות יום או יומיים עד שהדבר נעשה.

מעוז שהרבני: אם זה נתקע במקום אחר – יכול להיות, אבל אצל החשב הכללי זה לא עמד יותר מיום או יומיים.

אופיר אקוניס: חברי הכנסת שנכנסו רוצים להתייחס?

מיכאל בן-ארי: אנחנו רוצים לשמוע זה הולך לקראת פתרון.

אופיר אקוניס: על זה כבר דיברנו במשפט הראשון - -

מיכאל בן-ארי: הדיבורים כבר היגיעו לכולם עד לפה.

מיכאל בן-ארי: אנחנו רוצים לשמוע על התקדמות.

אופיר אקוניס: אנחנו, דרך אגב, שמענו על התקדמות.

אופיר אקוניס: כולם פה דיברו על התקדמות, ודאי יותר טובה ממה שהיה קודם.

אהרון חזוט: - - המשך הקו הזה ייתן, אולי, זירוז למערכת עד שנגיע פתרון הנכון.

אהרון חזוט: - - גם לקראת ההיערכות למשא ומתן קיבלנו גם הודעה וזה נותן תקווה שהעסק מתחיל לזוז.

אהרון חזוט: במשפט אחד – לגבי ועדת החקירה.

אהרון חזוט: מבדיקת הוועדה עולה כי הליך הבחינה נעשה על ידי המדינה באופן כמעט חד צדדי.

אהרון חזוט: היום, לא אנחנו אמרנו את זה, אלא ועדת החקירה אומרת בצורה מפורשת כי כל התהליך נקט פתרונות בצורה חד צדדית ולכן הכשלון ברור לגמרי, למרות ששמעתי שאומרים שבאוצר שמחים שהדו"ח הזה הוא די בסדר.

אהרון חזוט: אז אני הבנתי שהוא בסדר כי הם הצליחו ל - - את הממשלה.

אהרון חזוט: זו דעתי, כי בנושא הזה לא מדובר בכסף.

אהרון חזוט: אני רוצה להתייחס למצב החקלאים.

אהרון חזוט: 80% מהחקלאים כרגע, נכון להיום, עדיין לא חזרו לתעסוקה.

אהרון חזוט: ה- 20% שחזרו, יש להם קשיים מאד מיוחדים, בגלל התנאים שהחוק הציב להם, והמגבלות.

אהרון חזוט: מבחינת החקלאים, ישנם נוספים שהחוק בכלל לא התייחס אליהם.

אהרון חזוט: אמנם זה מספר מועט, אבל אלה חקלאים שזו היתה הפרנסה שלהם – מטעים.

אהרון חזוט: החוק לא מתייחס אליהם.

אהרון חזוט: ועדת - - לא ידעה להתייחס לסוגיה הזו.

אהרון חזוט: האנשים האלה נמצאים כרגע בבעיה.

אופיר אקוניס: לגבי החקלאים – איך מנהלת ההידברות שלכם עם משרד החקלאות?

אופיר אקוניס: שמענו את דורון שדיבר על שינוי לטובה, וגם אחרים, וגם אחרים שדיברו על חוסר שינוי.

אופיר אקוניס: גם את זה שמעתי.

אופיר אקוניס: איך אתה רואה את הדברים?

אהרון חזוט: - - של משרד החקלאות שמכיר אותנו ויודע את הבעיות.

אהרון חזוט: הוא מכיר את כל הסוגיות ואת הצד המקצועי.

אהרון חזוט: השר גם התייחס, במכתב לראש הממשלה, בזמנו, שהוא מזדהה לחלוטין עם כל הסוגיות והבעיות שהחקלאים נמצאים בהן.

אהרון חזוט: אנחנו, לקראת המשא ומתן, בעזרת השם, הכנו צוות משא ומתן של מומחים, שיעמוד מול משרד ראש הממשלה, שהסוגיות האלה ילובנו בצורה מקצועית לפי המלצת ועדת החקירה.

אהרון חזוט: מכאן צריך לשמוע את הגופים שיסבירו את המספרים ואת העובדות, ואני מבין שזה מה שיביא לתוצאות הנכונות והראויות.

אהרון חזוט: מבחינתנו אני מקווה שההתפתחות האחרונה - - אני רואה שהעסק מתחיל להתגלגל.

אהרון חזוט: אני מקווה שהמעקב שלכם יימשך - -

אופיר אקוניס: ודאי, איזו שאלה.

אהרון חזוט: ושזה מה שייתן פתרון מהיר לסוגיה הזו.

אבי גור: אני אדבר בקיצור.

אבי גור: אני אנצל את ההזדמנות שעורך הדין בנצי ליברמן - - ונציג לו את הדברים תכלס, כדי לקדם אותם.

אבי גור: אבל אני יכול להגיד שיש כמה דברים שהם היקרים ביותר לכל אדם, או לרוב האנשים.

אבי גור: אחד מהם זה הילדים - הילדים שלו, שלנו.

אבי גור: והנושא השני זה הבריאות.

אבי גור: אני יכול להגיד שאני ביקרתי, אני לא גר באזורים, אני גר בחיפה, אך אני נוסע, במיוחד, על חשבוני, כי לפי הנתונים שיש לנו, בארגון ההורים, העוול הכי גדול בתחום של הילדים בשנים האחרונות זה בקטע של מה שאנחנו דנים כאן, היום.

אופיר אקוניס: האם אתם עוסקים בזה, יושב ראש הוועדה לזכויות הילד?

דני דנון: בהחלט.

אבי גור: אנחנו מכירים ואני אפילו מצפה שיהיה דיון מיוחד.

דני דנון: בעניין הילדים – היתה תערוכה של ציורי ילדים, תערוכה קשה שהיתה פה בכנסת, ואני חושב שיש מקום לקיים דיון משותף.

אופיר אקוניס: אני בעד.

קריאה: אדוני היושב ראש, בעניין לוחות הזמנים - -

אופיר אקוניס: כן, כן, אתה תכף תשמע את לוחות הזמנים של פורום המנכ"ל.

אופיר אקוניס: אני לא יכול להגיד לך שקבענו תאריך מסוים עם יום מסוים לכל דבר ועניין שבתחום טיפולו של מנכ"ל משרד ראש הממשלה, אבל בגדול – למשל, הכינוס הזה הוא ישיבה שנקבעה בתחילת חודש אוגוסט.

אופיר אקוניס: אני כבר מודיע שבשבוע הראשון של ינואר, כי אמרנו שאחת לשלושה חודשים, בשבוע הראשון של תחילת החודש, אנחנו מתכנסים כאן כולם.

אופיר אקוניס: בינתיים חודשה העבודה של פורום מנכ"ל משרד ראש הממשלה, כפי שביקשנו בפעם הקודמת.

אופיר אקוניס: שמענו שיש התקדמות, שמענו על המינוי של בנצי ליברמן, אבל שמענו שיש דברים לטיפול, ואנחנו מתכנסים כאן.

דורון בן שלומי: 6 בינואר?

אופיר אקוניס: לא אמרתי.

אופיר אקוניס: אמרתי – בשבוע הראשון.

אופיר אקוניס: ניהול הוועדה פה הוא כל כך מקצועי על ידי מנהלת הוועדה שהיא ודאי תמצא תאריך בשבוע הראשון של ינואר, בתיאום עם כולם, שזה יתקיים.

אופיר אקוניס: זה יהיה בשבוע הראשון.

אבי גור: אמרנו שילדים הם הכי חשובים, אז בואו ניתן להם את מסגרת הזמן – רק תנו לי את שלושת הדקות.

אבי גור: אני רוצה להגיד שבכל פעם שיש דיון כאן, רק מה שנעשה לאחר מכן, בשיחות, מקדם את הנושא בצורה משמעותית, אז אני מודה לך.

אבי גור: בקשר לניהול הוועדה – אתם בהחלט יכולים להיות גאים לעומת שאר הוועדות בכנסת, בקטע הזה.

אבי גור: פה הקטע הוא מאד יעיל ויש גם המשכיות לאחר מכן.

אבי גור: אבל אני רוצה לבקש שגם הממשלה תלמד מהיעילות כאן, ושהדברים יעמדו בלוח הזמנים כפי שמתחייבים כאן, בישיבות.

אבי גור: הנושא השני שאמרתי שהוא חשוב הוא נושא הבריאות.

אבי גור: אני ביקרתי במקומות.

אבי גור: אין שירותי בריאות מינימליים שיש - לא בערים גדולות.

אבי גור: אין שירותי בריאות מינימליים שיש בפריפריה.

אבי גור: לכל הדברים שאני אומר יש תקציבים.

אבי גור: לא צריך שום דבר חדש.

אבי גור: רק צריך לדאוג שהנושא יטופל.

אבי גור: אני מקווה שבעזרת עורך הדין ליברמן יהיה משהו חדש, חדשני, בנושא הזה.

אופיר אקוניס: אני ביקשתי התייחסות, קודם כל, בראש ובראשונה- של משרד השיכון.

אסנת קמחי: אני אתחיל מהסוף – הנושא שדיברו עליו בדרום אמציה.

אסנת קמחי: הרעיון הזה של להעביר את ה - -לקק"ל עלה רק אתמול בערב.

אסנת קמחי: אנחנו בודקים אותו.

אסנת קמחי: שכחנו שחסר שם הרבה מאד כסף.

אסנת קמחי: נכון, לסעיפים - - באמציה שקשורים בארכיאולוגיה והעתקת המבנים, שיקום התשתיות – כבר נתנו כסף.

אסנת קמחי: אז הטכניקה למי להעביר את זה היא אחרי שנפתור את העניין.

אסנת קמחי: לגבי מוסדות ציבור – אמרתי בישיבה הקודמת שאנחנו מקדמים, יחד עם סל"ע ועם משרד ראש הממשלה עבודה גדולה שכבר עשינו אותה.

אסנת קמחי: מיפינו את החוסרים שיש מבחינה תקציבית במוסדות הציבור בכל יישוב בכל תחום.

אסנת קמחי: העבודה נעשתה על סמך מוסדות הציבור שמצוינים בהחלטות הממשלה ו/או בהסכמי ההעתקה.

אסנת קמחי: אבל ישנם חוסרים נוספים שהם חוסרים פרוגרמטיים.

אסנת קמחי: למשל – שני יישובים מההתנתקות שאין בהחלטת הממשלה מועדון או מוסד ציבורי קהילתי שהמדינה כן מספקת אותו.

אסנת קמחי: בהקשר הזה אני רוצה לדבר על מה שדיבר דורון בן שלומי על החינוך המשלים.

אסנת קמחי: המדינה מעולם לא הקימה מוסדות ומבני חינוך משלים.

אסנת קמחי: היא כן הקימה מועדונים, מועדוני נוער.

אסנת קמחי: זה צריך להיות המבני המרכזי שבו תתקיים הפעילות הלא פורמלית אחר הצהריים.

אסנת קמחי: מרפאות היום נבנות מכספי קופות החולים.

אסנת קמחי: צריך לעשות את ה – matching עם קופות החולים.

אסנת קמחי: הן מקימות מרפאות ומי שמטפל, בדרך כלל, זה הרשות ה - - בעניין הזה.

דורון בן שלומי: מי אמור להקים בחינוך המשלים?

דורון בן שלומי: מי אמור לעשות את זה?

אסנת קמחי: בדרך כלל לא עושים את זה.

אסנת קמחי: אפילו ביישובים מאד ותיקים, מאד מבוססים, החינוך המשלים הוא במבנים יבילים.

אסנת קמחי: הוא לא באחריות המדינה.

קריאה: - הכשרת קרקע.

אסנת קמחי: הכשרת קרקע תהיה על כל האזור הציבורי.

אסנת קמחי: אז זה לגבי כל מוסדות הציבור.

אסנת קמחי: משרד ראש הממשלה מקדם הצעת מחליטים בעניין הזה.

אסנת קמחי: לגבי עבודות הפיתוח – אמר קודם משה, במזרח לכיש עבודות הפיתוח בעיצומן.

אסנת קמחי: בניצן כבר יש איכלוס.

אסנת קמחי: בניצנים – עבודות הפיתוח נגמרו, שלב א' נגמר.

אסנת קמחי: מחכים שהמשתכנים - -

אופיר אקוניס: אני יכול לבקש ממך בקשה?

אופיר אקוניס: את יכולה לארגן לנו סיור במקומות האלה?

אופיר אקוניס: בואו נראה את זה.

אופיר אקוניס: אני כבר הייתי, דרך אגב, אבל אם אפשר – מול מנהלת הוועדה לקיים סיור.

אופיר אקוניס: אני מעדיף שנראה את הדברים מה שנקרא "ממש בעיניים".

אסנת קמחי: לעניין הבריאות – עבודות הפיתוח במזרח לכיש הן בעיצומן.

אסנת קמחי: צריך להתחיל לשייך בין המשתכנים למגרש כדי שהם יתחילו לתכנן את הבתים שלהם.

אסנת קמחי: אנחנו מבקשים כבר הרבה מאד זמן שההרשאה תעבור לחטיבה להתיישבות כדי שתהיה שם ועדת קבלה ואז אנשים יוכלו לעבור ועדת קבלה ולקבל מגרשים.

אסנת קמחי: בינתיים זה לא קורה.

אסנת קמחי: אומרים שתתכנס מועצת המנהל לקבל החלטה בעניין.

אסנת קמחי: במקביל באו מנהל מקרקעי ישראל ויש הסכמה שלהם לעשות הגרלה למפונים הזכאים.

אסנת קמחי: זאת אומרת, זה לא יעכב את עניין התשלום של המגרשים.

אסנת קמחי: גם אם לא תהיה בזמן החלטה כזו, אנחנו נעשה את ההגרלות עם המפונים הזכאים.

אילן גילאון: מה קורה עם מבנים יבילים שאנשים מתפנים מהם?

אסנת קמחי: יש החלטה של מנכ"ל משרד ראש הממשלה שכל הטיפול במבנים היבילים האלה שמתפנים עובר למנהל הדיור הממשלתי.

אסנת קמחי: תתקבל החלטה על ידו.

אסנת קמחי: כנראה שהם יוצאו למכירה.

אילן גילאון: כי במקרה, בקבוצה שאני מכיר מקרוב – יש - -.

אילן גילאון: דבר שני, הבנתי ש "עמידר" - - הם מרכזים את זה במקום שזה מתכלה.

אסנת קמחי: החטיבה להתיישבות ריכזה את מה שפונה עד היום, לא "עמידר".

אסנת קמחי: עד שהתקבלה החלטה שמנהל הדיור הממשלתי יטפל בזה.

אסנת קמחי: עכשיו מנהל הדיור הממשלתי יטפל - - כל קרווילה שתתפנה –

אילן גילאון: כל קרווילה שתתפנה – מפנים אותה?

אסנת קמחי: זה הרעיון.

אסנת קמחי: דורון בן שלומי: הנושא השתפר בחודשים האחרונים.

אסנת קמחי: היו"ר אופיר אקוניס: אני רוצה לשמוע התייחסות של האוצר.

אסנת קמחי: יאיר פינס: באופן כללי, עכשיו, כשיש מסלול של ועדת החקירה – יש לוחות זמנים ומקיימים דיונים.

אסנת קמחי: יש להניח שהממשלה תעמוד בלוחות הזמנים של ועדת החקירה.

אסנת קמחי: לגבי שני נושאים ספציפיים – האחד: עסקים.

אסנת קמחי: אני רוצה לצטט את הבג"ץ הגדול של ההתנתקות בכל מה שקשור לעסקים באזור ארז.

אסנת קמחי: החוק מעניק להם פיצוי ראוי והוגן אם לא למעלה מכך.

אסנת קמחי: השווי של העסקים, שלמרבה הצער ערכם היה מועט עקב האירועים הביטחוניים – זה ממשיך את התשובה הברורה שלנו לזה שהפיצוי הוא ראוי והוגן, וכמו שאמר בג"ץ – לא החליטו עליו מהיום למחר, היתה ועדת מנכ"לים, אחרי כן – ועדת משנה, אחרי זה בג"ץ נתן סעדים.

אסנת קמחי: זה בעניין של העסקים.

קריאות: - -

ישראלה אלימלך: הוא אומר דברים שהם לא נכונים.

ישראלה אלימלך: מה אומר בג"ץ?

ישראלה אלימלך: הוא אומר חד וחלק: "יש להעניק לישראלי המפונה מהשטח המפונה אותו סכום.

ישראלה אלימלך: ...

ישראלה אלימלך: אשר יאפשר לו לבנות מחוץ לשטח המפונה את ביתו, עסקיו, ושאר מערכות יחסיו".

ישראלה אלימלך: אנחנו כבר ב- 2009, כמעט 2010 ואנחנו מסתכלים: בנו מחדש או לא בנו מחדש?

ישראלה אלימלך: התשובה היא חד משמעית: לא.

יאיר פינס: בג"ץ קובע שהפיצוי שניתן הוא ראוי והוגן.

ישראלה אלימלך: לא.

ישראלה אלימלך: בג"ץ הוא 300 ומשהו עמודים.

ישראלה אלימלך: בחר החבר לצטט משהו - -

אופיר אקוניס: ההידברות שלי היא אתך או מול תמ"ת?

יאיר פינס: באופן כללי, בנוגע לפיצוי, התנהל בהתאם להמלצות ועדת החקירה - -

אופיר אקוניס: ולגבי האזור החלופי – אזור התעשייה החלופי?

יאיר פינס: הקמת אזור תעשייה, למיטב ידיעתי, יש קריטריונים של יתרון כלכלי וצריכים לפנות לתמ"ת.

יאיר פינס: מנחם יחזקאלי בנושא של אזור תעשיה חלופי - - אזור מבקיעים זה אזור קרוב לאשקלון, ויש א אזור התעשייה נועם שהוא אזור גדול שטרם אוכלס, ויש שם שטחים גדולים לאכלוס.

יאיר פינס: הצענו את זה במספר ישיבות, גם עם יוסי דיין שהסתובב עם מנכ"ל משרד התמ"ת בעבר, ולפני שנה, בספטמבר 2008 הצענו להם את אזור התעשייה - - כאזור שכבר פותח ואפשר להעביר אליו את העסקים שלהם.

אופיר אקוניס: אני רואה שיש פה איזושהי בעיה.

אופיר אקוניס: יש פה חילוקי דעות בנושא הזה.

אופיר אקוניס: אז גם מקוצר הזמן אנחנו לא יכולים להיכנס לזה כרגע.

אופיר אקוניס: אני מבקש לקיים את הדיון הזה – ואם צריך, גם להעלות את זה גם לדרגים יותר גבוהים.

אופיר אקוניס: גם בישיבה הקודמת גילינו איזשהו חסם בעניין של ארז, ובנושא הזה אני מבין שלא היתה שום התקדמות.

מנחם יחזקאל: חסם של מה?

אופיר אקוניס: חסם של הידברות, של פתרון, של עשייה כלשהי.

אופיר אקוניס: אבל מכיוון שאנחנו חייבים לסיים, ומנכ"ל משרד ראש הממשלה עדיין לא אמר את דברו – אז אני מבקש לעשות את הדבר הזה בנפרד.

אייל גבאי: כמה משפטים קצרים.

אייל גבאי: אני מניח שנעסוק בזה שוב בעוד 3 חודשים, אך אני מקווה שלאחר התקדמות.

אייל גבאי: דו"ח ועדת החקירה הוא קצר, הוא צופה פני עתיד והוא נוגע בסוגיות העיקריות.

אייל גבאי: אין ספק שיש שורה של נושאים שעוד נידרש לעסוק בהם, ואנחנו נעסוק בהם – טיפול נקודתי, ודברים כאלה ואחרים.

אייל גבאי: מנהלת סל"ע, משרדי הממשלה ואנחנו עדיין בסביבה, ונעסוק בהם.

אייל גבאי: עם זאת, אני אומר בעניין הסוגיות העקרוניות – הדו"ח עסק בעניין הסוגיות העקרוניות, וכמו שראש הממשלה הינחה אותנו, בסוגיות הללו, יש מקומות שהוא אמר – הממשלה צריכה לקבל החלטה מחדש, וקבע שורה של פרמטרים.

אייל גבאי: אנחנו נתכנס, נדון, נקבל החלטה ונציב אותה.

אייל גבאי: יש דברים שהוא הציע שייעשו בהידברות עם נציגי המפונים, ואנחנו אכן נעשה את זה בהידברות.

אייל גבאי: זה לא אומר שבסוף תהיה הסכמה, אני מניח, כפי שאמר דורון, שיהיו נקודות שיישארו בלי הסכמה.

אייל גבאי: בסוף נניח הצעה הוגנת וסופית.

אייל גבאי: כך עשינו בהסכמי ההעתקה.

אייל גבאי: דנו בשלושת הסכמי ההעתקה שנותרו, נתנו הצעה הוגנת וסופית, ואמרנו – זהו.

אייל גבאי: צריך להיות גם סוף.

אייל גבאי: אמרת "סיבוב אחרון".

אייל גבאי: אני חושב שבסופו של דבר זה נכון לכל הצדדים.

אייל גבאי: צריכים להיות מאד הוגנים, צריכים להיות ענייניים וצריך להביא את זה כדי שאנשים יוכלו גם לצאת לדרך חדשה.

אייל גבאי: אנחנו בהחלט מכבדים את מסקנות ועדת החקירה שהוקמה על ידי הכנסת.

אייל גבאי: זה נכתב, אני חושב, כמלאכת אומן.

אייל גבאי: אנחנו קראנו כל תג ופסיק, אנחנו נתייחס ונשתדל לכבד כמה שיותר, גם את ברי השיח שלנו, שבאמת נגרם להם עוול מאד קשה, אם אפשר לומר בנימה אישית, וגם את מי שישב על המדוכה ובחן את העניין הרבה מאד זמן.

אייל גבאי: תודה.

אופיר אקוניס: תודה רבה למנכ"ל משרד ראש הממשלה.

אופיר אקוניס: זאת ישיבה שניה, וכמו שאמרתי – לא סיימנו.

אופיר אקוניס: קודם כל – תודה לך, לאייל גבאי שהגעת לדיון וגם נענית לפניית הוועדה לחדש את פורום המנכ"ל.

אופיר אקוניס: הרעיון הזה הועלה על שולחננו בישיבה הקודמת, הקריאה שלנו התקבלה וזה טוב.

אופיר אקוניס: אני גם שמח מאד לשמוע על שינוי לטובה.

אופיר אקוניס: שמענו בכמה גזרות על שינוי לטובה, על התקדמות ועל דיון שמתקיים או התחדש בנושא הזה, אחרי תקופה ארוכה של קיפאון וחוסר מעש.

אופיר אקוניס: הדבר הזה הוא דבר טוב ומבורך.

אופיר אקוניס: אנחנו ממשיכים, בשבוע הראשון של ינואר.

אופיר אקוניס: אנחנו פה מקיימים את מה שאמרנו – ישיבה אחת לשלושה חודשים בשבוע הראשון של כל חודש.

אופיר אקוניס: אני הייתי אומר שבאמת, השילוב של התושבים בפעילות ובהידברות, דבר שהוא הכרחי, ורצוי ואנחנו ממליצים עליו.

אופיר אקוניס: בנושא מבני ציבור – שמענו את הצרכים ואת ההתייחסות לנושא בדו"ח ועדת החקירה, ואני מקווה שבפעם הבאה נבחן את הדברים וההחלטות שכבר קודמו.

אופיר אקוניס: החלטנו על סיור בשטח.

אופיר אקוניס: משרד השיכון והנהלת הוועדה יקיימו את הסיור ואני מקווה שכל החברים ישתתפו.

אופיר אקוניס: הוא ודאי יהיה מרתק.

קריאה: את הצד של החקלאים.

אופיר אקוניס: ודאי, זה יהיה גם עם משרד החקלאות.

ישראלה אלימלך: את הצד של העסקים אי אפשר לראות.

אופיר אקוניס: אפשר לקיים את זה הרבה לפני – זה לא קשור לישיבה של תחילת ינואר.

אופיר אקוניס: אנחנו גם נתאם ישיבה משותפת של ועדת הכלכלה והוועדה לזכויות הילד בנושא של הילדים ובני הנוער.

אופיר אקוניס: אני מודה לכולכם, הישיבה נעולה.